rlitschk/wikidir huggingface dataset:
Schnupftabak isch e Mischig vo fürschidnige Tabak vome dür d Nase inezieht. Di bekanntischte Schnupftabakhärsteller si McChrystal's us Grossbritannie u Pöschl Tabak us Bayre. Bim Schnupfe wärde sehr oft uf gwüssi Rituau gachtet, so seit me eigentlech immer vor em schnupfe es Sprüchli, u schnupft eigentlech o nid elei. Gwüssi Lüt haue sech gägesitig nach em Schnupfe no eis ufe Gring, söll d Wirkig vürgrössere. Di beide hüfigste Arte wie me schnupft, si Hüüfe oder Lines. Bi de Hüüfe kippt me sech eifach 2 gliichgrossi Mängene uf di linggi Hang. Tuet de Tuume u de chliini Finger usestrecke u när mache aui Schnupfer, Finger a Finger e schööne Chreis u sait eine es Sprüchli u när wird s id Nase zoge. Lines macht me eher, weme irgendwo dinne isch, in ere Bar oder so u gad e schööni Tischlängi zur Vürfüegig het u när macht me sech eifach zwei gliichlängi Lines, bastlet sech aus enere Banknote oder süsch emne Papier es Röhrli u zieht. Det giz eher weniger nones Sprüchli. Schnupftabak enthaltet wie jedes Tabakprodukt Nikotin. Bsunders die Lüt, wo ned all zu hüüfig schnupfed, bechömed en Nikotinflash. Das heisst, es wird eim für paar Minute chli trümmlig und ähnlichs.
Pantera Pantera isch e Groove-Metal-Band us Fort Worth in Texas gsi. Gründet hei si sech 1981 als Panteras Metal Magic Si hei sech im Jahr 2003 ufglöst u de Dimebag Darrell u si Brüeder de Vinnie Paul hei nächhär d Band Damageplan iz Läbe grüeft. Am 8. Dezämber 2004 isch de Dimebag Darrell amene Konzärt vo Damageplan vomene geischtig verwirrte Maa erschosse worde. Metal Magic (1983) Projects in the Jungle (1984) I Am the Night (1985) Power Metal (1988) Cowboys from Hell (1990) Vulgar Display of Power (1992) Far Beyond Driven (1994) The Great Southern Trendkill (1996) Reinventing the Steel (2000) Commons: Pantera – Sammlig vo Multimediadateie Offizielli Website Pantera bi Allmusic (änglisch) Pantera bi Discogs (änglisch) Pantera bi MusicBrainz (änglisch) Normdate: GND: 10295103-2 | LCCN: n92037507 | SUDOC/IdRef: 166480991 | VIAF: 140862434
Montréal isch mit knapp vier Millione Iwohner die zwäitgröschti Stadt vo Kanada. Si het dr Name nach em Mont Royal, em königliche Bärg, emene Hügu ir Mitti vo dr Stadt. Früecher emou isch Montréal die gröscht Stadt vo Kanada gsi. Mit dr Schiffbarmachig vom Sankt Lorenz Strom bis zu de grosse See het sie aber starch a Bedütig verlore, will d Schiff jetzt direkt witer is Landesinnere chöi fahre u nümme d Waare z Montreal müesse umlade. Dezue chunt, das wäge de Unabhängikeitsbesträbige vo Quebec villi kanadischi Ungernäme ihre Houptsitz uf Toronto verlagered hei. Die offiziell Sproch isch wie i dr ganze Provinz Québec Französisch, aber praktisch gseh isch d Stadt zwöisprochig. Es gitt sogar en richtigi Trennigslinie: Östlich vom Boulevard St. Laurent dominiert Französisch, westlich dervo Englisch. Versuecht me aus Usländer, mit de Lüt Französisch zredä u het en Akzent oder versteit de örtlich Dialekt, s Québequois, schlächt, wärde si eim meischtens automatisch abiete, englisch zrede. Trotzdem isch es aber ratsam, es Gspröch immer uf französisch azfange, wüus doch es paar Lüt ir Stadt gitt, wo Englischsprecher nid so chöi lide. Die wichtigste regelmässige Verastautige z Montreal si La francopholie (e Wuche lang Gratiskonzert im Stadtzentrum), de Grand Prix
Dr Christopher Paolini (* 17. November 1983 z Süd-Kalifornie) isch e amerikanische Autor. Dr Christopher Paolini isch im Paradise Valley, Montana, mit sine Eutere, sinere jüngere Schwöschter Angela, dr Katz Otis und dr Hündin Annie uufgwachse. Dr Paolini isch deheim vo sine Eutere ungerrichtet worde, är het nie e öffentlichi Schuu bsuecht. D Geschicht vom Eragon het aus Troum vomne 15-Jährige Teen aagfange. Sini Liebi für Fantasy heine dazue bewoge, säuber e Geschicht z schribe. Är het auerdings nie dra dänkt, die z veröffentleche; die Geschicht isch sis Hobby gsi. Aui Charaktere im Eragon stamme us sire Fantasii, usser dr Chrüterhäx Angela, die basiert uf sire Schwöschter Angela. Woner nach zwöi Jahr ds Buech sine Eutere zum läse gää het, si die beidruckt gsi vo dr Qualität vo däm Buech und hei beschlosse, ds Buech im chline Eigeverlag z drucke. Im nächschte Jahr si Paolinis dür di ganzi USA zoge, um ds Buech bekannt z mache. Totau 135 mau het dr Paolini ds Buch i Schuele, Bibliotheke und Buechläde vorgschteut. Im Summer 2002 het dr Carl Hiaasen ds Buch entdeckt und si Verleger, dr Alfred A. Knopf, druuf uufmerksam gmacht. Dä het d Rächt a Eragon uufkouft. Dä Band 3
E Fernrohr isch e optischs afokals Linsesystem, wo mer entfernti Gegestände drmit under eme grössere Sehwinkel wie mit em blosse Aug un dorum schinbar nächer gsiht. Wie jedes Grät, mit dem s'Aug direkt beobachte soll, erzügt s'Fernrohr paralleli Liechtstrahle, wo vum entspannte Aug uf dr Netzhutt gsammlet werre. Wil Fernrohre fer d'Beobachtig vu entfernte Objekte bestimmt sin, sin au die ifallende Strahle zueinander parallel (oder fast parallel). E Fernrohr wandelet also ifallendi Parallelstrahle in usfallendi Parallelstrahle, veränderet also höchstens dr Winkel un d'Dichti vu sälle Strahle. D'Veränderig vum Winkel bewirkt d'Vergrösserig. Die grösser Dichti vu dr Strahle vergrösseret d'Helligkeit vum Bild. Astronomischi Teleskope sin meistens nit afokal, sundern numme dann, wenn si fer d'Betrachtig vu dr Objekte mit em Aug mit eme Okular usgstattet sin. Allgmein het mer in dr Astronomi früeher bevorzugt Linsefernrohre bnenutzt, au als Refraktore bezeichnet, während in nöierer Zitt alli grössere Teleskope Spiegelteleskope, also Reflektore, sin. Fer terrestrischi Beobachtige (z. B. Militär, Ornithologi un Jagd) verwendet mer Ferngläser. Mer verstoht dodrunder kompakti Linsenfernrohre vu chürzerer Brennwitti mit Prisme-Systeme, dwo e ufrechts un siterichtigs Bild lifere. E sonigs Fernglas het meistens fer jedes Aug e eigene Strahlegang (Objektiv, Prismesystem un Okular). Spektivi, Kompakti un robusti Fernrohre fer
De Leuthari II. isch en alamannische Herzog gsi. Nach dr Chronik vom Fredegar hät de Leuthari II. im Jahr 643 de Otto, de Erzieher vom fränkische König Sigibert III. töte laa und hät so em Grimoald em Ältere (643-661/62) s Amt vom Huusmeier am auschtrasische Hof ermöglicht z erlange. Ob dr Leuthari II. gliichziitig mit em Herzog Gunzo regiert hät und wie wiit sich d Grenze vo siim Herzogtum erstreckte händ entzieht sich euisere hütige Kenntnis. Fredegar Dieter Geuenich: Geschichte der Alemannen, Verlag Kohlhammer, Stuttgart 2004, ISBN 3170182277 / ISBN 3170120956 Mittelalter-Genealogie: Leuthari
Dr Begriff Ziitskala hät sowohl e streng quantitativi wie au e eher qualitativi Bedüütig. Im Bereich vo de Naturwüsseschafte und dr Technik bedüütet „Ziitskala“ en scharf definierte, regelmässige Verlauf vo dr Ziitachse, wo druff gmesseni oder berechneti Ziitpünkt chönd bezoge werde. Senigi Skale bilded en gnaue Massstab vo dr Ziitmessig und händ als Grundlaag es physikalischs Modell, wo für di technisch Aawendig gnüegend gnau realisiert sii mues (z. B. dur Ziitsignal oder Atomuhre), und en gnau feschtgleite Nullpunkt. Di wichtigschti Ziitskala isch die vo dr Weltziit (UT1, UTC), wo mit dr Erdrotation über d Schternziit zämehanget. Ii Einheit isch di atomphysikalisch definierti SI-Sekunde und di jährlich Bahnbewegig vo dr Erde. Dr Gegensatz zunere Ziitskala i dem strenge Sinn isch e relativi Ziitmessig – z. B. mit ere Schtoppuhr – wo dr Nullpunkt wege dr blosse Messig vonere Ziitdifferenz beliebig sii chan. Im Alltag isch die Bedüütig vo „Ziit“ hüüfig und chann em jewiilige Zweck guet aapasst werde. sind hingege dänn vorzzieh, wenn dr gnaui „Massstab“ weniger wichtig isch als d Ufenandfolg vo de betrachtete Phänomen. Derigi Ziitskale lischted Ereignis oder Abschnitt, wo zumene beschtimmte Ziitpunkt schtattgfunde händ, in ihrer Reihefolg uuf, di gnaui Ziitduur zwüsched ihne isch aber weniger wichtig
D Uhrziit isch e Ziitaagaab für de Ziitpunkt vomene Tag dur Aagaab vo Schtunde, Minute und Sekunde. D Uhrziit - in Abhängigkeit vo dr Ortslaag (lueg bi: Ziitzone) - wird vo Mitternacht, em Aafang vom Tag, gmesse. Dr Tag isch gwöhnlich in 24 Schtunden (Uusnahm lueg bi: Schaltsekunde), d Schtunde in 60 Minute und d Minute in 60 Sekunde underteilt. Zur Ziit vo dr französische Revolution isch en erfolglose Versuech undernah worde, de Tag in 10 Schtunde mit je 100 Minute und 100 Sekunde iizteile. Im wüsseschaftlich-technische Bereich wird d Zitmässig mängisch als Flüüsskommazahl aageeh. 8 Uhr am morge entschpricht dänn 0,333... Tääg. In einzelne Betriebssyschteme wird gar s Kalenderdatum us dr Uhrziit generiert, indem vomene definierte Ziitpunkt d Millisekunde zellt werded. In viilne Bereiche wird d Uhrziit, wenn sie uf Mitternacht fallt, entweder als 24:00 Uhr oder 00:00 Uhr aageeh. 24:00 Uhr bezieht sich auf de Vortag, 00:00 Uhr auf de folgendi Tag. Chunnt z. B. en Zug um 24:00 Uhr am 12. Januar aa und fahrt am 13. Januar um 00:00 Uhr ab, so hät er chuum ei Minute ghalte, wil zwüsched de Ziitpünkt weniger als ei Minute liit. D Schriibwiis vo Uhrziite reglet für Düütschland d DIN
De Döschwo isch as usserordentlich popülärsch Outo gsi. Trotzdäm wüsse vüu Jungi bereits nümme was a Döschwo überhaupt isch. Uf de anderi Sita va de Skala git's aber o no unwarschinlich füu Liebhaber wa a Szene büude u de Döschwo o zwenzg Jahr nach em verordnete Tod am Läbe erhaute. Zu där igschworeni Gsäuschaft köre o diversi Autogarage wa uf dä Tüp, nämlich uf d'Änta iigschwore si. As spartanisches Outo mit era unglublichi Züuvorgaab: 'Entwärfet as Outo mit Platz für zwü Bure i Stüfle ume na Zentner Häppere (Kartoffeln) oder ima Fässli Wii. As muess mindeschtens 60 km/h schnell sii und debi nid meh aus drü Liter Benzin uf 100 km verbruche. Usserdem soll es o schlächtischti Fäudwääge chene bewältige u so ifach z'bediene sii, dass sogar a ungüebti Fahreri problemlos mit ihm zcherchunnt. As muess dezue usgsproche guet gfäderet si, a so, dass a Chorb vou Eier a Fahrt uber houprigi Fäudwäge unbeschadet überstiit. U schliesslich muess das nüen Outo wäsentlich billiger sii aus üsi 'Traction', uf ds Uusgseh chunts aber überhaupt nid a.' so het de Pierre Jules Boulanger zu sim Chefkonstruktör gsiit. Aber dass das Outeli a so erfougriich würti si, dass es fasch unveränderet vo 1948
E Plagiat (vu lat. plagium, "Menscheraub" abgleitet) isch d'Vorlag vu fremdem geistige Eigetum bzw. vume fremdem Werch als eiges Werch oder als Deil vume eigene Werch. Es isch under bestimmte Vorussetzige strofbar un verpflichtet no dr Plagiator zum Schadeersatz. Dr Begriff Plagiat goht zrugg uf ein vu dr äldiste bekannte Plagiatsfäll us em ersten Johrhundert nooch Christus z'Rom. Noochdem e gwisse Fidentinus Gedichte vum Martial als die eigene usgä het. het dr Martial d'Veröffetlichig vume Gedicht mit dr Frilossig vume Sklav, oder dr Raub vu Chinder un dere ihr Aeignig dur e andere als Menscheraub. Säll Bispil macht dütlich, dass im Underschid z. B. zue dr Kopie d'Aeignig vume Werch au in andere Kulture un Zittalder witgehend gächtet gsi isch. Allerdings isch es z. B. im Barock in dr Musik durus üblich gsi, nit nur beliebti Deiler vu früehere eigene, sundern au vu fremde Kompositione mit dr Technik vu dr so gnennte Parodi in nöii Werche izarbeite ohni doruf usdrücklich hizwise. Obwohl us hütiger Sicht problematisch cha mer allerdings devu usgo, dass die "Zitierte" - zuemindist, wenn es sich um bekannteri Komponiste mit gsichertem Status ghandelet het - sich durus gschmeichlet gfüehlt hän, dass ihri Wercher offebar so beliebt gsi
Unter eme Teleskop verstoht mer hüt Instrument, wo elektromagnetischi Welle sammle un bündle chänne, zum witt entfernti Objekte vergrösseret betrachte z'chänne. Je nooch em Frequenzspektrum beziegigswiis em Wellelängeberiich vu dr elektromagnetische Strahlig underscheidet mer debi zwische Röntgenteleskope optische Teleskope (Spiegelteleskope, Linseteleskope) Infrarotteleskope Radioteleskope. Früeher isch s'Wort Teleskop gliichbedütend mit Fernrohr gsi. Vu dr Weltruumteleskope abgsähe, sin Teleskope uf d'Wellelängene vum Astronomische Fenster agwiise, also sälli Wellelänge, wo d'Erdatmosphäri durdringe chänne. E möglichst hoche un druchene Standort (Wasserdampf stört) isch debi vu Vordeil. Um e Teleskop uf e astronomischs Objekt richte z'chänne, wird es uf ere Montierig abrocht. Säll trifft uf alli Arte vu Teleskope zue, Usnahme sind bispilswiis feststehendi Grossteleskope wie s Arecibo Observatorium oder Weltruumteleskope. Usserdem git's e riichhaltigs Teleskopzuebehör (lueg unte), anfange vu Filter bis hi zue unterschidlichste Okulare. Dr Begriff Teleskop wird au hüffig noch witter verallgmeineret uf Instrumenter, wo zuer Himmelsbeobachtig igsetzt werre: Neutrinoteleskope Gravitationswelleteleskope Teleskope zuer Beobachtig vu dr kosmische Strahlig Witterhi wird dr Begriff Teleskop au fer entsprechend ufbauti optischi Baugruppe verwendet, wo nit dr Betrachtig vu ferne Gegeständ diene: E Teleskop cha z. B. zuer Strahlufwittig (Vergrössere vum Strahldurmessers) vu Laser verwendet werre um dr Strahl iber grösseri Entfernunge ibertrage z'chänne oder dem
Dr Richard Golz (* 5. Juni 1968 z' Berlin) isch e ehmoliger dytscher Fuessballtorwart. Dr Richard Golz (Spitznamme "Richi") het bi Wacker 04 Berlin mit em Kicke agfange. Yber dr SC Tegel isch er no 17-jähriger zum Hamburger SV chumme, fer der er 1987 in dr Fuessball-Bundesliga debütiert het. Si Abitur het er wie viili anderi HSV-Noochwuxspiler am Gymnasium Heidberg in Hamburg Langenhorn gmacht. Zue sine sportliche Erfolge zelle drei erreichti Uefa-Cup Deilnahme mit em Hamburger SV un eini mit em SC Friburg. Zuedem isch er U21-Nationalspiler gsi. Vu 1987-1998 het dr Richard Golz 273 Bundesligaspile mit em HSV bestritte un isch oft e verlässlichi Grössi vum Verei gsi, grad im Champf gege dr Abstig. Zuedem het er u. a. dr gstande Torwart Ulrich Stein (Saison 1994/1995) us em Tor verdrängt. Nooch einige kapitale Fähler (z. B. im Duell gege dr Stadtrivale St. Pauli) isch dr Richard Golz in dr Saison 1997/1998 dur Hans-Jörg Butt us em Tor verdrängt worre. Dr Richard Golz isch anno 1998 zum SC Friburg gwexlet. Do her er 2001 ernöit e UEFA-Cup-Deilnahm erreicht aber au in dr UEFA-Cup-Spilzitt dr Bundesliga-Abstiig 2002 erläbt, dr sofortig Wiiderufstig anno 2003 un wiider e Abstiig 2005. In dr Saison
S Vatterunser oder (i de refermierte Schwiiz) s Unservatter isch e Gebätt, wu noch dr chrischtlige Iberliiferung dr Jesus vu Nazareth in sinene Jinger (ängschte Ahänger) esälber glehrt het. In dr theologische Fachsproch heißts aü Paternoster. S wird as s wichtigscht Gebätt vum Christetum agsähne. Des Gebätt isch vu dr Evangelischte Matthäus (6, 9–13) un Lukas (11, 2–4) iberliiferet. Noch em Matthäus het dr Jesus des Gebätt im Zämmehang mit dr Bärgbredigt glehrt; er het empfohle: „Wenn der bättet, so machets nit wie d Hüüchler, wo in de Versammligen und vorusse gärn vorne stönde, für z zeige, wie guet ass sis chönne. Glaubet numme, settigi hai noochhär nüt me z guet. Wenn de bätte witt, so gang in dys Chämmerli yne, stoss der Rigel und bätt zue dym Vatter, ass es süscht niämer merkt. Und dy Vatter, wo ins Chämmerli yne gseht, dänkt der einisch dra vor allne Lüt.“ (baselbieterdütsch) S Vatterunser, wu mer aü s Gebätt vum Herr nännt, het dr Wortlüt, wu folgt: In dr evangelische Kirch hets scho immer e Zuesatz gä: „Dann dér gheere s'Rich, un d'Kràft, un d Herrligkeit én Ewigkeit. Amen.“ In dr katholische Kirch isch dä Zuesatz erscht 1970 iigfiährt wore. D Wortstellung
D Micheline Calmy-Rey (* 8. Juli 1945 z Sion im Wallis) isch e Schwizer Politikerin (SP). Si isch vo 2003 bis 2011 Mitglid vom Bundesrat, Vorsteherin vom Eidgnössische Departement für uuswärtigi Aaglegeheite (EDA), em schwyzerische Usseministerium und 2007 und 2011 Bundespräsidentin vo dr Schwiz gsi. D Micheline Calmy-Rey isch Bürgerin vo Chermignon. 1968 hät si am Institut universitaire de Hautes Etudes Internationales in Genf s Lizentiat gmacht. Si isch verhüraatet, Mueter vo zwei Chinde und hät während 20 Jahre es KMU gfüehrt, wo im Buechvertriib tätig isch. 1979 isch d Micheline Calmy-Rey i di Sozialdemokratische Partei vo Genf iiträte, wo si während zwei Amtsperiode präsidiert hät. Als Vertreterin im Grosse Rat hät si sich vor allem de öffentliche Finanze gwidmet. Es isch drum nahe ligend, dass si 1998 s Finanzdepartement übernaah hät, nachdem si 1997 i d Genfer Regierung gwählt worde isch. Innert vier Jahre hät si ihres Departement nachhaltig umstrukturiert. Derzue hät si di erfolgriich Sanierung vo dr Genfer Kantonalbank iigleitet, wo z viil Kreditrisike iigange worde sind. Am 4. Dezember 2002 isch d Micheline Calmy-Rey in Bundesrat gwählt worde, wo si s Eidgenössisch Departement für usswärtigi Aaglegeheiten (EDA) übernah hät. Deet setzt si sich engagiert für e aktivi
Als Ussländer bezeichnet mer beschtimmti Persone und Personegruppe, wo sich nach de Eigeschafte vo dr Schtaatsaaghörigkeit, dr ethnische Zueghörigkeit, dr geographische Herkunft oder dr familiäre Abschtammig vo andere Iiwohner vomene Land, wo us dene ihrer Perspektive d Betrachtig erfolgt, underscheided. D Definitione vo "Ussländer", wo im allgemeine Spraachgebruuch und i schpezifische Sachbereiche (z. B. nationals und internationals Recht, Bevölkerigsschtatistik) verwendet werde, sind nöd vollschtändig deckigsgliich und zum Teil au inkonsischtent. Au i Fachspraache handlets sich debii überwiegend um Kontextdefinitione (Gebruuchsdefinitione). Bsunders bi statistische Grössene isch daher di genaui Aagab vo dr jewiils verwendete Wortbedüütig unerlässlich. In viile Schprache vo dr Welt hät das Wort "Ussländer" e negativi Konnotation, so z. B. Gaijin im Japanische oder Gweilo im Kantonesische. Dr Begriff (Intention/Extension) vom Wort Ussländer erschlüüsst sich us dr Perschpektive vomene Inland. Derunder hät mer regelmässig en Schtaat z verschtah. (Für einigi nöd-eigeschtaatlichi Territorie oder Schtaate in Entstehig gilt einigs, vo däm wo unde nooch chunnt, analog.) E Person isch Ussländer, wenn sie d Schtaatsaaghörigkeit vomene andere Schtaat bsitzt. Nach dem Verschtändnis isch e Person (us Sicht vom Inland) gnau dänn kein Ussländer, wenn sie kei Schtaatsbürgerschaft vomene andere Schtaates bsitzt. Hät öpper sowohl d Staatsaaghörigkeit vom Inland wie au di
Dr Schtänderat (franz. Conseil des États, ital. Consiglio degli Stati, rätoroman. Cussegl dals Stadis oder Cussegl dals Chantuns) isch di chlii Chammere vom Schwiizer Parlament. Dr Name chunnt vom Schtand, dr alte Bezeichnig für d Schwiizer Kantön. Wills im Schtänderat meeh altdienti Politiker git als im Nationalrat, wird er i dr Umgangsschpraach au mit em urschprünglich Bärndütsche Wort Stöckli benännt. D Wortprotokoll (Protokoll) vom Schtänderat werded im Amtliche Bulletin vo dr Bundesversammlig und uf ere Website no am gliiche Tag veröffentlicht (lueg de entsprechendi Weblink). Dr Schtänderat bestaht us 46 Mitglieder, je zwei für jede Kanton und je eis für jede vo de früener Halbkanton gnännte Kantön (Basel-Landschaft, Basel-Schtadt, Nidwalde, Obwalde, Appezäll Usserrhode und Appezäll Innerrhode). Dr Kanton Züri hät mit 1,2 Millione Iiwohner also im Schtänderat s gliiche Gwicht wie de Uri mit 35'000 Iiwohner. D Mitgliider vom Schtänderat werded als Schtänderätinne und Schtänderät bezeichnet. I de Debatte sind Hochdüütsch und Französisch gebrüüchlich, Italienisch wird chuum benutzt. Es git kei Simultanübersetzig, das heisst, dass alli Abgordnete i ihrer Mueterschpraach reded und dass jedes Schtänderatsmitgliid Düütsch und Französisch mindeschtens passiv beherrsche mues. Jede Kanton bestimmt de Wahlmodus und s Datum für d Wahl vo siine Schtänderät in eigener Kompetenz. D
Dr Bundesrat (franzöösisch Conseil fédéral, italienisch Consiglio federale, rätoromanisch ) isch d Regierig vo de Schwiizerische Eidgenosseschaft. Dr Bundesrat isch die Bhörde im Land, wo di ganz Bundesverwaltig läited und, so wiit nöd d Kantön für en Sach zueständig sind, d Bundesgsetz und d Bundesverornige usfüert; däm seit me d Exekutive. Er isch zuegliich s Schtaatsoberhaupt vo dr Schwiiz. D Personalunion vo Regierig und Schtaatsoberhaupt isch tipisch für alti Republike (e prominänts anders Biischpiil sind d USA); s Sischtem mit de Trännig vo dene beede Funkzione gaat uf d Monarchii zrugg. Im internationale Vergliich isch die Reglig aber d Uusnahm. Ganz ungwöhnlich isch degäge, dass es Kollektiv s Schtaatsoberhaupt isch, das gaat uf di napoleonisch Diräktorialverfassig zrugg. Dr Bundesrat hät sibe Mitgliider, wo jedes für sich au wider Bundesrat oder Bundesrätin gheisst. Si werded vo de Vereinigte Bundesversammlig amig uf vier Jahr use gwählt. Wänns us schprachliche Gründ nötig isch, zwüsched de Bhörde und em einzelne Mitgliid z underscheide, seit mer em erschte au Gsamtbundesrat. Nochdäm im Jahr 2023 de mittlerwyl zruggträtteni Bundesrat Alain Berset Bundespresidänt und d Viola Amherd Vizepräsidenti gsi sind, isch ane 2020 d Viola Amherd as Presidänti nochegrutscht und de Karin Keller-Sutter Vize worde. Die Folgeregelig
Wikiquote [ˌvɪkiˈkwoʊt] isch es freis Online-Projekt wo wie d Wikipedia uf dr Wikimedia-Software basiert. S Ziel vo Wikiquote isch es, uf Wiki-Basis es freis Kompendium vo Zitaate in jeder Schpraach z schaffe, also e freii Zitaatesammlig. Au Sprichwörter werde im Wikiquote gsammlet. S Alemannisch Wikiquote isch am 24. März 2007 gründet wore un im April 2008 noch eme Bschluss vo de Alemannische Gmeinschaft mit dr Alemannische Wikipedia, em Wiktionary, em Wikibooks un em Wikisource verschmulze wore. Hite isch s Alemannisch Wikiquote as Alemannischi Spruch- un Zitatsammlig e eigene Namenruum innerhalb vo dr Alemannische Wikipedia. Di düütschschprachigi Version vo Wikiquote isch am 18. Juli 2004 gschtartet worde. D Artikel über Zitaate büüted (sowiit bekannt) e Quelleaagaab und werded wenns gaat i di düütschi Schpraach übersetzt. Für zuesätzlichi Informatione sorged Links in d Wikipedia. 27. Juni 2003 – Wikiquote wird vorläufig uf dr Wolof-Variante vo dr Wikipedia betribe (wo.wikipedia.org) 10. Juli 2003 – Wikiquote chunnt e eigeni Subdomain über: quote.wikipedia.org 25. August 2003 – Wikiquote chunnt e eigeni Domäne über: wikiquote.org 17. Juli 2004 – anderi Schprache (nebed Englisch) chömmed dezue 24. März 2007 - Start vom alemannische Wikiquote 20. April 2008 - Verschmelzig vom alemannische Wikiquote mit dr andere alemannische Projekt
D Kommunalwahl isch d Handlig zur Erfüllig vom Verfassigsuuftrag nach Art. 28 Abs. 1 Satz 2 vom Grundgsetz, nach dem d Landchreise und Gmeinde e Vertretig vom Volch haa müend. D Wahle zu de Kommunalvertretige erfolgt wie di übrige Wahle nach de Grundsätz vo dr allgemeine, freie, gheime, gliiche und unmittelbare Wahl. D Reglige zur Wahl vo de Kommunalvertretige erfolgt durs Landesgsetz. Drum isch au es underschiidlichs Bild vo dr wiitere Uusgschtaltig vo de Wahle z finde: D 5%-Klausle gilt nöd in allne Bundesländer. Mehreri Kommunalrechtsordnige wiised d Möglichkeite vom Kumuliere und Panaschiere uuf. Au d Wahlperiode sind vo 4 bis 6 Jahre durchgängig underschiidlich. S aktive Wahlrecht wird teilwiise scho ab 16 Jahre gwährt, suscht sind au d Ussländer mit dr Schtaatsbürgerschaft vomene EU-Schtaat wahlbrechtigt (Art. 28 Abs. 1 Satz 3 GG). D Kommunalwahle ermögliched wege dr begrenzte Materie vom Kommunalrecht au Wählergruppe, wo nöd de Schtatus vonere Partei erlanged, a de Wahle teilzneeh (sog. Rathuusparteie). Parteie und Wählergruppe, wo weder i dr betreffende Vertretigskörperschaft no im Bundestag oder emene Landtag vertrete sind, müend i dr Regle Unterschtützigsunterschrifte vorwiisen chönne, um zur Wahl zueglaa z werde. ((no schriibe)) ((no schribbe)) Andreas Kost, Hans-Georg Wehling (Hrsg.), Kommunalpolitik i de düütsche